section_heading: Povijest
paragraph_text: Osnovano je 10. svibnja 1985. godine, a kulturni umjetnički i socijalni program rada društva usmjeren je prema osnovnim principima glazbenog scenskog amaterizma te organiziranog edukativnog okupljanja i uvježbavanja mladih ljudi iz Đakova i okolice. Nadalje osnovica rada društva očuvanje je folklorne tradicije naročito Slavonije ali i ostalih područja Hrvatske, te usmjeravanje mladih ljudi da uoče i prihvate vrijednosti tradicionalnog u novom načinu života. Član su CIOFF-a (Conseil International des Organisations de Festivals de Folklore et d'Arts Traditionnels).